**Marcel "Marco" van Basten**, nado en Oog in Al (Utrecht) o 31 de outubro de 1964, é un exfutbolista e actual adestrador de fútbol neerlandés. Xogaba de dianteiro e foi internacional coa selección neerlandesa. Actualmente adestra o Heerenveen.

Anteriormente foi un dianteiro centro que xogou para o Ajax Amsterdam e o AC Milan nas décadas dos 80 e 90. Está considerado un dos mellores atacantes de tódolos tempos a pesar da súa curta carreira por mor de repetidas mancaduras nos nocellos. Anotou un total de 276 goles, e foi galardoado tres veces co Balón de Ouro (1988,1989 e 1992) e unha vez co FIFA World Player en 1992.

Xogador
-------

Van Basten xogou brevemente para o Elinkwijk antes de fichar polo Ajax. Debuta co primeiro equipo en abril de 1982, entrando ao campo en substitución de Johan Cruyff e anotando o seu primeiro gol para o club.

O crecemento de van Basten nos anos seguintes semellaba non ter límite. Non só coma un grande rematador senón tamén destacaba pola súa abriante técnica. Na tempada 1982-83 o Ajax contaba co Bota de Ouro Wim Kieft, o que fixo que van Basten só disputara vinte encontros. Aínda así o seu xogo convenceu ós técnicos do Ajax ata o punto de vender a Kieft ó Pisa e colocar a van Basten como titular.

A confianza depositada nel non foi en balde, xa que foi o máximo goleador da liga holandesa catro anos consecutivos (1984,1985,1986 e 1987). Un total de 117 goles en 112 encontros. En 1985-86 fixo 37 goles en 26 encontros en liga, gañando a Bota de Ouro

En 1987 Silvio Berlusconi ficha a van Basten para o Milan. Alí atoparíase con outros dous compatriotas seus, Ruud Gullit e Frank Rijkaard. Na súa primeira tempada no club italiano gañan o *Scudetto*, mais van Basten só pode xogar once encontros por problemas co nocello.

A pesar diso, na Eurocopa de 1988 deu un rendemento espectacular, rematando coma máximo anotador e mellor xogador do torneo. Un dos seus mellores goles foi unha volea sen apenas ángulo na final contra a URSS. Holanda venceu ese encontro por 2-0 e fíxose coa vitoria e o seu único ata o de agora título de seleccións. Un dato curioso dese gol é que o porteiro soviético Rinat Dasaev tiña o xeonllo mancado, e canto tenta saltar para dete-lo esférico só e quen de apoiarse nunha perna.

De volta ao Milan, Van Basten fai unha extraordinaria tempada nos anos 1988-89, sendo galardoado co Balón de Ouro, anotando 19 goles na Serie A e marcando dous tantos na final da Copa de Europa contra o Steaua de Bucarest.

Na 1989-90 rematou coma máximo anotador da Serie A e o Milan defendeu a Copa de Europa con éxito, vencendo desta volta ao Benfica. En troques, Holanda decepcionou no Mundial dese ano, caendo na segunda rolda.

Na 1991-92, adestrados por Fabio Capello o Milan perdeu un só encontro en liga e fíxose co *Scudetto* de novo. Van Basten anotu 25 goles e rematou coma *Capocannoniere* de novo.

Ao ano seguinte o Milan segue arrasando na liga, chegando a sumar 58 encontros sen coñece-la derrota. Van Basten destaca especialmente e gaña por terceira vez o Balón de Ouro. Pouco despois volta cos seus problemas co nocello, e tras varias operacións sen moito éxito decide retirarse do fútbol.

Aínda así desde entón si que participou nun par de encontros homenaxe, coma o de Demetrio Albertini e o de Dennis Bergkamp.

Títulos
-------

**Club**

* **Ajax Amsterdam**:
	+ Recopa de Europa de Fútbol: 1987.
	+ Liga Holandesa: 1982, 1983, 1985.
	+ Copa dos Países Baixos: 1983, 1986, 1987.
* **AC Milan**:
	+ Copa de Europa: 1989, 1990.
	+ Copa Intercontinental: 1989, 1990.
	+ Supercopa de Europa de Fútbol: 1989, 1990.
	+ Serie A: 1988, 1992, 1993.
	+ Supercopa de Italia: 1988, 1992, 1993.

**Internacional**

* Eurocopa: 1988.

**Individual**

* FIFA World Player: 1992.
* World Soccer xogador do ano: 1988, 1992.
* Balón de Ouro: 1988, 1989, 1992.
* Bota de Ouro: 1986.
* Máximo anotador e mellor xogador da Eurocopa de Fútbol 1988.
* Máximo anotador da Serie A: 1990, 1992.
* Máximo anotador da Liga Holandesa: 1984, 1985, 1986, 1987.

Adestrador
----------

Van Basten deixa oficialmente o Milan no ano 1995 retirándose do fútbol. Daquela declarou que nunca ía dedicarse a adestrar, mais non tardaría en mudar de opinión.

Comeza adestrando ao segundo equipo do Ajax no 2003 con John van 't Schip de axudante. O 29 de xullo de 2004 é nomeado adestrador da selección holandesa, xunto con van't Schip.

Os seus comezos no cargo son bastante polémicos o prescindir de estrelas coma Clarence Seedorf, Patrick Kluivert, Edgar Davids ou Roy Makaay.

Por vez primeira en moito tempo, ningún dos tres grandes holandeses (Ajax Amsterdam, PSV Eindhoven, e Feyenoord Rotterdam) aportan ós xogadores clave da selección, sendo o AZ Alkmaar o que conta con maior número de convacados: Denny Landzaat, Barry Opdam, Barry van Galen, Ron Vlaar, Jan Kromkamp e Joris Mathijsen.

A primeira proba real á que se tivo que enfrontar Holanda foi o Mundial de 2006 en Alemaña, onde foron eliminados en oitavos de final por Portugal. Aí chovéronlle críticas ó adestrador, sobre todo pola pouca participación que lle deu a Ruud van Nistelrooy é por deixar fóra da convocatoria a Roy Makaay ou Clarence Seedorf.

Van Basten ten contrato coa Federación holandesa para adestrar á selección até o 2008. A federación xa expresou os seus desexos de amplialo ata o 2010.

Véxase tamén
------------

### Ligazóns externas

* Compilación en vídeo sobre a súa carreira
* Marco van Basten fansite
* Datos de Marco van Basten en AC Milan Online

| * v
* c
* e
Selección dos Países Baixos - Campioa da Eurocopa de 1988 |
| --- |
| 
* 1 Van Breukelen
* 2 Van Tiggelen
* 3 Troost
* 4 R. Koeman
* 5 Winter
* 6 Van Aerle
* 7 Vanenburg
* 8 Mühren
* 9 Bosman
* 10 Gullit (c)
* 11 Van 't Schip
* 12 Van Basten
* 13 E. Koeman
* 14 Kieft
* 15 Koevermans
* 16 Hiele
* 17 Rijkaard
* 18 Suvrijn
* 19 Krüzen
* 20 Wouters
* Adestrador: Michels

 | Países Baixos |

| * v
* c
* e
Selección dos Países Baixos - Mundial de 1990 |
| --- |
| 
* 1 Van Breukelen
* 2 Van Aerle
* 3 Rijkaard
* 4 R. Koeman
* 5 Van Tiggelen
* 6 Wouters
* 7 E. Koeman
* 8 Vanenburg
* 9 Van Basten
* 10 Gullit (c)
* 11 Witschge
* 12 Kieft
* 13 Rutjes
* 14 Van 't Schip
* 15 Roy
* 16 Hiele
* 17 Gillhaus
* 18 Fraser
* 19 Van Loen
* 20 Winter
* 21 Blind
* 22 Menzo
* Adestrador: Beenhakker

 | Países Baixos |

| * v
* c
* e
Balón de Ouro |
| --- |
| Galardón entregado pola revista *France Football* |
| Balón de Ouro (1956–2009) | 
* 1956: Matthews
* 1957: Di Stéfano
* 1958: Kopa
* 1959: Di Stéfano
* 1960: Suárez
* 1961: Sívori
* 1962: Masopust
* 1963: Iashin
* 1964: Law
* 1965: Eusébio
* 1966: Charlton
* 1967: Albert
* 1968: Best
* 1969: Rivera
* 1970: Müller
* 1971: Cruyff
* 1972: Beckenbauer
* 1973: Cruyff
* 1974: Cruyff
* 1975: Blokhin
* 1976: Beckenbauer
* 1977: Simonsen
* 1978: Keegan
* 1979: Keegan
* 1980: Rummenigge
* 1981: Rummenigge
* 1982: Rossi
* 1983: Platini
* 1984: Platini
* 1985: Platini
* 1986: Belanov
* 1987: Gullit
* 1988: Van Basten
* 1989: Van Basten
* 1990: Matthäus
* 1991: Papin
* 1992: Van Basten
* 1993: Baggio
* 1994: Stoichkov
* 1995: Weah
* 1996: Sammer
* 1997: Ronaldo
* 1998: Zidane
* 1999: Rivaldo
* 2000: Figo
* 2001: Owen
* 2002: Ronaldo
* 2003: Nedvěd
* 2004: Shevchenko
* 2005: Ronaldinho
* 2006: Cannavaro
* 2007: Kaká
* 2008: C. Ronaldo
* 2009: Messi

 |  |
| FIFA Balón de Ouro (2010–2015) | 
* 2010: Messi
* 2011: Messi
* 2012: Messi
* 2013: C. Ronaldo
* 2014: C. Ronaldo
* 2015: Messi

 |
| Balón de Ouro (2016–presente) | 
* 2016: C. Ronaldo
* 2017: C. Ronaldo
* 2018: Modrić
* 2019: Messi
* 2020: non entregado
* 2021: Messi
* 2022: Benzema

 |

|  |  |
| --- | --- |
| Control de autoridades | 
* Wd: Q483629
* WorldCat
* VIAF: 63409161
* BNE: XX4609133
* BRE: 1898492
* DeutscheBio: 129419532
* EBID: ID
* FAST: 1600797
* GND: 129419532
* IMDb: nm1408376
* ISNI: 0000 0003 7432 5679
* LCCN: n2004151293
* MusicBrainz: ID
* Munzinger: 01000002119
* NNDB: 000112120
* NTA: 091016339
* TMDb: 1205395
* Treccani: marco-van-basten
* BDFutbol: 81243
* EUfootballInfo: 21690
* FIFA: 41373
* FootballDatabase: 9107
* L'Équipe: 15463
* NFT: 14119
* Thefinalball: 5328
* Transfermarkt: 74471
* UEFA: 411
* Worldfootball: marco-van-basten

 |